open-index/open-wikipedia-markdown huggingface dataset:
Βόσνιοι του Μαυροβουνίου

Οι Βόσνιοι αποτελούν μια εθνική μειονότητα στο Μαυροβούνιο, η οποία καταγράφηκε για πρώτη φορά με την απογραφή του 2003. Σύμφωνα με την πιο πρόσφατη απογραφή, του 2011, ο συνολικός αριθμός των Βοσνίων στο Μαυροβούνιο ήταν 53.605 κάτοικοι και αποτελούσαν το 8,65% του συνολικού πληθυσμού της χώρας. Οι Βόσνιοι είναι η τρίτη μεγαλύτερη εθνική ομάδα στη χώρα, μετά από τους Μαυροβούνιους και τους Σέρβους.

Αρκετοί Βόσνιοι έφθασαν στην περιοχή του Μαυροβουνίου από τη Σλαβονία μετά το 1687, όταν η Οθωμανική Αυτοκρατορία έχασε όλα τα εδάφη βόρεια του Σάβα ποταμού, κατά τον Αυστροτουρκικό πόλεμο. Πολλοί περισσότεροι εγκαταστάθηκαν από την Ερζεγοβίνη, την περίοδο μετά το 1876, μετά την Εξέγερση της Ερζεγοβίνης (1875–1877), που οργανώθηκε από τους Σέρβους εναντίον της Αυστροουγγαρίας και των Μουσουλμάνων υποστηρικτών της. Ένα άλλο κύμα ακολούθησε σχεδόν αμέσως από τη Βοσνία και την Ερζεγοβίνη, καθώς η Συνθήκη του Βερολίνου έθεσε το Βιλαέτι της Βοσνίας υπό τον πλήρη έλεγχο της Αυστροουγγαρίας το 1878. Το τελευταίο κύμα Βοσνίων ακολούθησε το 1908, όταν η Αυστροουγγαρία προσάρτησε επίσημα τη Βοσνία, διακόπτοντας έτσι όλους τους άμεσους δεσμούς των Βόσνιων Μουσουλμάνων με την Υψηλή Πύλη, που αποτελούσε προστάτης τους.

## Δημογραφικά στοιχεία
Οι Βόσνιοι ζουν κυρίως στο βόρειο Μαυροβούνιο, στην περιοχή Σαντζάκι, και αποτελούν την πλειοψηφία του πληθυσμού σε τέσσερις δήμους: Ρόζαγιε (83,91%), Πέτνιτσα (83,02%), Πλαβ (56%) και Γκουσίνιε (42,64%).

## Πολιτική
Το βασικό πολιτικό κόμμα με το οποίο εκπροσωπούνται οι Βόσνιοι του Μαυροβουνίου είναι το Βοσνιακό Κόμμα του Μαυροβουνίου (*Bošnjačka stranka* , *BS*), στο οποίο ηγείται ο Ραφέτ Χουσόβιτς. Το κόμμα κατέχει επί του παρόντος δύο έδρες στο Κοινοβούλιο. Ένα άλλο βοσνιακό κόμμα είναι το Βοσνιακή Δημοκρατική Κοινότητα στο Μαυροβούνιο (*BDZ u Crnoj Gori*), με επικεφαλής τον Χαζμπίγια Καλάτς.

Οι περισσότεροι Βόσνιοι της χώρας τάχθηκαν υπέρ της ανεξαρτησίας του Μαυροβουνίου όταν διεξήχθη το δημοψήφισμα της ανεξαρτησίας το Μάιο του 2006.

## Θρησκεία
Σήμερα, η πλειοψηφία των Βοσνίων είναι Σουνίτες Μουσουλμάνοι και εντάσσονται στη σχολή σκέψης των Χαναφιτών, που αποτελεί τη μεγαλύτερη και παλαιότερη σχολή του ισλαμικού νόμου εντός του σουνιτικού Ισλάμ.

## Αξιοσημείωτοι άνθρωποι
*Ντανιζέλ Αλίμπαμπιτς, τραγουδιστής
*Σέλμο Τσίκοτιτς, πολιτικός
*Μίρσαντ Χουσεΐνοβιτς, ποδοσφαιριστής
*Χαφίζ Αμπντουραχμάν Κούγιεβιτς, θρησκευτικός ηγέτης
*Μάιντα Μεχμεντόβιτς, παίκτρια χάντμπολ
*Φουάντ Μουζούροφιτς, ποδοσφαιριστής
*Ντάντο Πολούμεντα, τραγουδιστής
*Σάκο Πολούμεντα, τραγουδίστρια
*Ρεφίκ Σαμπανάτζοβιτς, ποδοσφαιριστής
*Σεάντ Σέχοβιτς, μπασκετμπολίστας
*Σουάντ Σέχοβιτς, μπασκετμπολίστας
*Ελσάντ Ζβέροτιτς, ποδοσφαιριστής
*Νταμίρ Τσακάρ, ποδοσφαιριστής
*Σέρμπο Ράστοντερ, ιστορικός
*Ιζουντίν Μπαΐροβιτς, ηθοποιός
*Φαχρουντίν Ραντόνσιτς, μεγιστάνας των μέσων ενημέρωσης, επιχειρηματίας, επενδυτής και πολιτικός
*Τζενάν Ραντόνσιτς, ποδοσφαιριστής
*Ράμο Κολενόβιτς, αθλητής καγιάκ
*Σενιντάχ, τραγουδίστρια

## Παραπομπές


Κατηγορία:Βόσνιοι
Κατηγορία:Πληθυσμιακές ομάδες του Μαυροβουνίου
Κατηγορία:Μουσουλμανικές κοινότητες στην Ευρώπη
Κουλιναίικα Κιλκίς

Τα **Κουλιναίικα** είναι ακατοίκητος πεδινός οικισμός της Κεντρικής Μακεδονίας στην Περιφερειακή Ενότητα Κιλκίς, ο οποίος βρίσκεται βορειοανατολικά του Πολυκάστρου μόλις 4 χλμ. από το κέντρο της κωμόπολης. Ως οικισμός αναφέρεται επίσημα για πρώτη φορά το 1961 να απογράφεται στην τότε κοινότητα Πολυκάστρου. Σύμφωνα με το σχέδιο Καλλικράτης, μαζί με τον Πολύκαστρο και το Λατομείο, αποτελούν τη δημοτική κοινότητα Πολυκάστρου που υπάγεται στη δημοτική ενότητα Πολυκάστρου του Δήμου Παιονίας της Περιφερειακής Ενότητας Κιλκίς και σύμφωνα με την απογραφή του 2011 δεν έχει μόνιμο πληθυσμό.

## Παραπομπές


Κατηγορία:Χωριά της περιφερειακής ενότητας Κιλκίς
Κατηγορία:Δήμος Παιονίας
Μπαρόλο

Το **Μπαρόλο** είναι κόκκινο κρασί, που παράγεται στο Πεδεμόντιο, στη βορειοδυτική Ιταλία και έχει αναγνωριστεί ως *Denominazione di Origine Controllata e Garantita* (*DOCG*) (*ελεγχόμενη και εγγυημένη περιοχή προέλευσης*).

Η ζώνη παραγωγής του εκτείνεται στις κοινότητες Μπαρόλο, Καστιλιόνε Φαλλέττο και  Σερραλούνγκα ντ’ Άλμπα και σε τμήματα των κοινοτήτων Κεράσκο, Ντιάνο ντ’ Άλπμα, Γκριντζάνε Καβούρ, Λα Μόρρα, Μονφόρτε ντ’ Άλμπα, Νοβέλλο, Ρόντι και Βερντούνο, στην επαρχία Κούνεο.

Το κρασί Μπαρόλο παράγεται από την ποικιλία *nebbiolo* και σύμφωνα με τους κανόνες που ισχύουν για την παραγωγή του, τα κλήματα πρέπει να βρίσκονται στις πλαγιές λόφων στις προαναφερθείσες περιοχές ενώ με τους κανόνες όπως διαμορφώθηκαν το 2010 αποκλείονται ρητά οι υγρές και επίπεδες περιοχές, οι περιοχές χωρίς επαρκή ηλιοφάνεια, οι περιοχές στο επίπεδο μέρος των κοιλάδων και όσες έχουν αποκλειστικά βόρειο προσανατολισμό.

Το κρασί Μπαρόλο πρέπει να παλαιωθεί για τουλάχιστον 38 μήνες μετά τη συγκομιδή των σταφυλιών, από τους οποίους οι 18 μήνες πρέπει να είναι σε ξύλινα βαρέλια. Είναι πλούσιο σε τανίνες, έχει αρώματα πίσσας και τριαντάφυλλου και καθώς ωριμάζει παίρνει το κόκκινο χρώμα της σκουριάς.

## Παραπομπές


## Εξωτερικοί σύνδεσμοι
* 

Κατηγορία:Ιταλικό κρασί
Ανατολική Μηλίτσα Μεσσηνίας

Η **Ανατολική Μηλίτσα** είναι χωριό της Περιφερειακής Ενότητας Μεσσηνίας και ανήκει στο Δήμο Μεσσήνης. Διοικητικά υπάγεται στη Δημοτική Ενότητα Αίπειας, με έδρα τη Λογγά.

## Πληροφορίες
Η Ανατολική Μηλίτσα, μαζί με τους οικισμούς Μηλίτσα και Βλασαίικα, αποτελούν την Κοινότητα Μηλίτσας. Βρίσκεται σε υψόμετρο 281 μέτρων και έχει 109 κατοίκους, σύμφωνα με την Απογραφή του 2011.

## Διοικητικές μεταβολές

* 19-03-1961, αναγνώριση του οικισμού Ανατολική Μηλίτσα και προσάρτησή του στην Κοινότητα Μηλίτσας.
* 04-12-1997, ο οικισμός Ανατολική Μηλίτσα αποσπάται από την Κοινότητα Μηλίτσας και προσαρτάται στο Δήμο Αίπειας.
* 07-06-2010, ο οικισμός Ανατολική Μηλίτσα αποσπάται από το Δήμο Αίπειας και προσαρτάται στο Δήμο Μεσσήνης.

## Πληθυσμός

## Παραπομπές


## Πηγές
* Εγκυκλοπαίδεια Πάπυρος Λαρούς Μπριτάνικα, 1995, 2006 (ΠΛΜ)
* Εγκυκλοπαίδεια Πάπυρος Λαρούς, 1963 (ΠΛ)

## Χάρτης περιοχής


Κατηγορία:Δήμος Μεσσήνης
Κατηγορία:Χωριά της περιφερειακής ενότητας Μεσσηνίας
Κατηγορία:Επαρχία Πυλίας
Κοτύλη Κιλκίς

:*Για συνώνυμους οικισμούς δείτε το λήμμα: [[Κοτύλη (αποσαφήνιση)]]*

Η **Κοτύλη **είναι πεδινό χωριό της Κεντρικής Μακεδονίας στην Περιφερειακή Ενότητα Κιλκίς με υψόμετρο 90 μέτρα.

## Γεωγραφικά - ιστορικά στοιχεία
Η Κοτύλη βρίσκεται ανατολικά του ποταμού Αξιού σε απόσταση 27 χλμ. Δ. από το Κιλκίς και 11 χλμ. Ν.-ΝΑ. από το Πολύκαστρο (έδρα του Δήμου). Το χωριό είναι κτισμένο ανάμεσα στους οικισμούς Άσπρος (ΝΔ.), Νέα Καβάλα (Δ.), Βαφιοχώρι (Β.) και Παλαιό Γυναικόκαστρο (ΝΑ.). Στα μέσα του 15ου αιώνα, γύρω στο 1450 είχε 9 οικίες μουσουλμάνων. Ο κοιμητηριακός ναός του Αγίου Κωνσταντίνου και Ελένης στην άκρη του χωριού έχει κηρυχθεί αρχαίο μνημείο.

## Διοικητικά - δημογραφικά στοιχεία
Αναφέρεται με την παλιά του ονομασία *Καζάνοβον* μετά την απελευθέρωση στο ΦΕΚ 48Α - 05/03/1919 να προσαρτάται στην τότε κοινότητα Δραγομιρίου και το 1927 στο ΦΕΚ 179Α - 30/08/1927 να μετονομάζεται σε Κοτύλη. Σύμφωνα με το σχέδιο Καλλικράτης, μαζί με το Βαφιοχώρι, το Βαλτοτόπι, τον Ξηρόλακκο και το Χερσοτόπι αποτελούν την τοπική κοινότητα Βαφιοχωρίου που ανήκει στη δημοτική ενότητα Πολυκάστρου του Δήμου Παιονίας και σύμφωνα με την απογραφή του 2011 έχει πληθυσμό 16 κατοίκους.

Οι απογραφές πληθυσμού μετά τον Β' Παγκόσμιο Πόλεμο είναι:

## Παραπομπές


Κατηγορία:Δήμος Παιονίας
Κατηγορία:Χωριά της περιφερειακής ενότητας Κιλκίς
Αλβανοί του Μαυροβουνίου

Οι **Αλβανοί στο Μαυροβούνιο** (αλβανικά: *Shqiptarët e Malit të Zi*) είναι μια εθνοτική ομάδα αλβανικής καταγωγής, η οποία αποτελεί το 4,91% του συνολικού πληθυσμού του Μαυροβουνίου. Είναι η μεγαλύτερη μη σλαβική εθνοτική ομάδα στο Μαυροβούνιο.

Οι Αλβανοί είναι συγκεντρωμένοι ιδιαίτερα στο νοτιοανατολικό και ανατολικό Μαυροβούνιο, κατά μήκος των συνόρων με την Αλβανία. Συγκεκριμένα βρίσκονται ακόλουθους δήμους Ούλτσιν (71% του συνολικού πληθυσμού), Τούζι (68%), Πλαβ (19%), Μπαρ (6%), Ποντγκόριτσας (5%) και Ρόζαγιε (5%).

Η μεγαλύτερη κοινότητα Αλβανών στο Μαυροβούνιο είναι η πόλη Ούλτσιν, όπου βρίσκονται και τα κεντρικά γραφεία της οργάνωσης Αλβανικό Εθνικό Συμβούλιο.

## Θρησκεία
Σύμφωνα με την απογραφή του 2003, το 73,37% των Αλβανών που ζούσαν στο Μαυροβούνιο ήταν Μουσουλμάνοι και το 26,08% Ρωμαιοκαθολικοί. Η θρησκευτική ζωή των Μουσουλμάνων Αλβανών οργανώνεται από την Ισλαμική Κοινότητα του Μαυροβουνίου, στην οποία εντάσσονται όχι μόνο Αλβανοί, αλλά και άτομα από τις υπόλοιπες μουσουλμανικές μειονοτικές ομάδες της χώρας. Οι Καθολικοί Αλβανοί, που ζουν κυρίως στη Μαλέσια, τη Σεστάνη και μερικοί στους δήμους Μπαρ και Ούλτσιν, είναι μέλη της Ρωμαιοκαθολικής Αρχιεπισκοπής του Μπαρ, της οποίας μέλη είναι κυρίως Αλβανοί, αν και περιλαμβάνεται ένας μικρός αριθμός Σλάβων. Ο σημερινός Αρχιεπίσκοπος, Ζεφ Γκάσι, είναι εθνοτικά Αλβανός.

## Γλώσσα
Σύμφωνα με το Άρθρο 13 του Συντάγματος του Μαυροβουνίου, η αλβανική γλώσσα (μαζί με τη Σερβική, τη Βοσνιακή και την Κροατική) είναι μία από τις επίσημα αναγνωρισμένες μειονοτικές γλώσσες του κράτους.

Οι Αλβανοί στο Μαυροβούνιο μιλούν την γκεγκική διάλεκτο της αλβανικής γλώσσας και, σύμφωνα με την απογραφή του 2011, ο αριθμός τους ήταν 32.671 (δηλάδή το 5,27% του συνολικού πληθυσμού).

## Πολιτική
Το πρώτο πολιτικό κόμμα που δημιουργήθηκε από Αλβανούς στη χώρα είναι η Δημοκρατική Ένωση στο Μαυροβούνιο, η οποία ιδρύθηκε από τον Μεχμέτ Μπάρντι το 1990. Οι περισσότεροι Αλβανοί στηρίζουν την ένταξη της χώρας στην Ευρωπαϊκή Ένωση. Κατά τη διάρκεια του δημοψηφίσματος για την ανεξαρτησία του Μαυροβουνίου, το Μάιο του 2006, στο Δήμο Ούλτσιν, όπου οι Αλβανοί αντιπροσώπευαν πάνω από το 72% του πληθυσμού, το 88,50% των ψηφοφόρων ψήφισε υπέρ της ανεξαρτησίας. Συνολικά, η ψήφος της αλβανικής μειονότητας ήταν καθοριστικής σημασίας για την απόσχιση της χώρας από την ένωση με τη Σερβία.

Το 2008, ιδρύθηκε το Αλβανικό Εθνικό Συμβούλιο (αλβανικά: *Këshilli Kombëtar i Shqiptarëve*, *KKSH*) για την εκπροσώπηση των πολιτικών συμφερόντων της αλβανικής κοινότητας. Ο σημερινός πρόεδρος του Συμβουλίου είναι ο Γκέντσι Νιμανμπέγκου.

## Παραπομπές


Κατηγορία:Πληθυσμιακές ομάδες του Μαυροβουνίου
Κατηγορία:Πληθυσμιακές ομάδες στην Ευρώπη ανά χώρα
Κατηγορία:Αλβανοί
Κυβέρνηση Σπύρου Κυπριανού 1983

Η **Κυβέρνηση Σπύρου Κυπριανού** (28 Φεβρουαρίου 1983 - 28 Φεβρουαρίου 1988) ήταν η 6η κυβέρνηση της Κύπρου και η τρίτη κυβέρνηση του Σπύρου Κυπριανού.

## Ιστορικό
Η Κυβέρνηση Σπύρου Κυπριανού προέκυψε μετά από τις προεδρικές εκλογές του 1983, στις οποίες ο Σπύρος Κυπριανού εξελέγη Πρόεδρος της Κυπριακής Δημοκρατίας με ποσοστό 56,54%. Είχε τη στήριξη του ΔΗΚΟ, του οποίου ήταν επικεφαλής, και του ΑΚΕΛ. Ανθυποψήφιοι ήταν ο Γλαύκος Κληρίδης (33,93%) με τη στήριξη του ΔΗΣΥ και της ΝΕΔΗΠΑ και ο Βάσος Λυσσαρίδης (9,53%) με τη στήριξη της ΕΔΕΚ και του Π.Α.ΜΕ..

Η τελετή εγκατάστασης έγινε σε συνεδρία της Βουλής των Αντιπροσώπων στις 28 Φεβρουαρίου 1983. Στις 15 Μαρτίου 1978 όλοι οι υπουργοί υπέβαλλαν τις παραιτήσεις τους και παρέμειναν στη θέση τους έως τις 28 Φεβρουαρίου που σχηματίστηκε η νέα κυβέρνηση.

## Σύνθεση
### Χρονοδιάγραμμα σύνθεσης

### Αρχική σύνθεση
Ο πίνακας που ακολουθεί παρουσιάζει τη αρχική σύνθεση της κυβέρνησης:

### Μετέπειτα αλλαγές
Στις 22 Ιουλίου 1983 διορίσθηκε Κυβερνητικός Εκπρόσωπος ο Ανδρέας Χριστοφίδης.

### Ανασχηματισμός Ιανουαρίου 1985
Ο Σπύρος Κυπριανού προέβη σε ανασχηματισμό της κυβέρνησης στις 7 Ιανουαρίου 1985:

* στη θέση του Υπουργού Εξωτερικών διορίστηκε ο Γεώργιος Ιακώβου

* στη θέση του Υπουργού Οικονομικών διορίστηκε ο Κωνσταντίνος Κιττής
* στη θέση του Υπουργού Παιδείας διορίστηκε ο Ανδρέας Χριστοφίδης
*στη θέση του Υπουργού Εσωτερικών διορίστηκε ο Ρόης Νικολαΐδης
*στη θέση του Υπουργού Άμυνας διορίστηκε ο Στέλιος Κατσελλής
* στη θέση του Υπουργού Εμπορίου και Βιομηχανίας διορίστηκε ο Μιχαλάκης Μιχαηλίδης
*στη θέση του Υπουργού Εργασίας και Κοινωνικών Ασφαλίσεων διορίστηκε ο Ανδρέας Μουσιούττας
* στη θέση του Υπουργού Γεωργίας και Φυσικών Πόρων διορίστηκε ο Ανδρέας Παπασολομώντος
*στη θέση του Υπουργού Δικαιοσύνης διορίστηκε ο Δημήτριος Λιβέρας.

Στις 27 Μαΐου 1985 διορίστηκε Κυβερνητικός Εκπρόσωπος ο Ηλίας Γεωργιάδης.

### Ανασχηματισμός Αυγούστου 1985
Ο Σπύρος Κυπριανού προέβη σε ανασχηματισμό της κυβέρνησης την 1η Αυγούστου 1985:

* στη θέση του Υπουργού Εσωτερικών διορίστηκε ο Ντίνος Μιχαηλίδης
* στη θέση του Υπουργού Οικονομικών διορίστηκε ο Χρίστος Μαυρέλλης
* στη θέση του Υπουργού Άμυνας διορίστηκε ο Ηλίας Ηλιάδης
* στη θέση του Υπουργού Συγκοινωνιών διορίστηκε ο Ρόης Νικολαΐδης 
* στη θέση του Υπουργού Προεδρίας ο Δημήτριος Λιβεράς (παράλληλα με τα καθήκοντα του ως Υπουργού Δικαιοσύνης).

Δεν διορίσθηκε Υφυπουργός Εσωτερικών.

Στις 26 Μαΐου 1986 διορίστηκε Κυβερνητικός Εκπρόσωπος ο Πέτρος Βοσκαρίδης.

Στις 6 Νοεμβρίου 1987 ο Υπουργός Γεωργίας και Φυσικών Πόρων παραιτήθηκε. Στη θέση του διορίστηκε ο Νίκος Παττίχης.

## Παραπομπές

Κυρπιανου Σπυρου 1978
Ουτζίτζι

Το **Ουτζίτζι** (αγγλικά / σουαχίλι: *Ujiji*), είναι η αρχαιότερη πόλη στη δυτική Τανζανία, η οποία βρίσκεται 10 χλμ. νοτίως της Κιγκόμα. Το 1900, ο πληθυσμός του εκτιμήθηκε σε 10.000 και το 1967 σε περίπου 41.000 κατοίκους. Το 1978, στο τμήμα της αστικής περιοχής Κιγκόμα (''Kigoma'') / Ουτζίτζι (''Ujiji''), ο περιφερειακός πληθυσμός ήταν περίπου 50.000 κάτοικοι.

## Προ-αποικιακή ιστορία του Ουτζίτζι (''Ujiji'')
Αρχικά, το Ουτζίτζι (αγγλικά / σουαχίλι: *Ujiji*) ήταν σταθμός στη διαδρομή μεταφοράς σκλάβων, των Aράβων δουλεμπόρων, η οποία άρχισε τη δεκαετία του 1850 και το οποίο παλαιότερα ήταν γνωστό ως Ουγκόι (*Ugoi*).

## Aποικιακή ιστορία
Το Ουτζίτζι είναι ο τόπος όπου το 1858, οι *Richard Francis Burton* και *John Hanning Speke* έφθασαν πρώτοι στις ακτές της Λίμνης Τανγκανίκα. Είναι η τοποθεσία της περίφημης συνάντησης στις 27 Οκτωβρίου 1871 όταν ο *Henry Morton Stanley* συνάντησε τον Δρ. Ντέιβιντ Λίβινγκστον και υποθετικώς είπε τα διάσημα λόγια «Ο Δρ. Λίβινγκστον, υποθέτω;» (“*Dr. Livingstone, I presume?*”) Ο Λίβινγκστον, τον οποίο πολλοί είχαν θεωρήσει ως νεκρό, καθώς δεν είχε ακουστεί καμία είδηση γι' αυτόν, για αρκετά χρόνια και ο οποίος μόλις πριν από μια μέρα είχε επιστρέψει στο Ουτζίτζι (*Ujiji*), έγραψε «Όταν το ηθικό μου βρισκόταν στη χαμηλότερη κλίση του, ο καλός Σαμαρείτης ήταν πολύ κοντά, γιατί ένα πρωινό [ο υπηρέτης μου] ο Σούσι (*Susi*), έτρεξε όσο πιο γρήγορα μπορούσε και μου είπε λαχανιασμένος, *“Ένας Άγγλος! Τον βλέπω!”* και έσπευσε για να τον συναντήσει. Η Αμερικανική σημαία στην αρχή του καραβανιού, δείκνυε την εθνικότητα του ξένου. Δέματα από αγαθά, λουτρά από κασσίτερο, τεράστιες χύτρες, κατσαρόλες μαγειρέματος, σκηνές κλπ., με έκανε να σκεφθώ, *“Αυτός πρέπει να είναι ένας ταξιδιώτης πολυτελείας και όχι ένας ευφυολόγος, όπως εγώ».*

Ένα μνημείο γνωστό ως το *"Dr. Livingstone Memorial"* ανεγέρθηκε στο Ουτζίτζι (*Ujiji*) για να τιμήσει τη συνάντηση. Υπάρχει επίσης ένα μικρό μουσείο και πλησίον της αγοράς, υπάρχει μια πρώην διαδρομή μεταφοράς σκλάβων, των Aράβων δουλεμπόρων. Το 1878, η Ιεραποστολική Εταιρεία Λονδίνου (*London Missionary Society*) καθιέρωσε την πρώτη της αποστολή επί των ακτών της Λίμνης Τανγκανίκα στο Ουτζίτζι. Κάποιοι στο Μπουρούντι ισχυρίζονται ότι η τοποθεσία της περίφημης συνάντησης βρίσκεται λίγα μίλια νοτίως της πρώην πρωτεύουσας Μπουζουμπούρα (*Bujumbura*). Ωστόσο, το μνημείο των Λίβινγκστον-Στάνλεϋ στο Μουγκέρε (*Mugere*) σηματοδοτεί την επίσκεψη των δύο ανδρών, η οποία έγινε 15 ημέρες αργότερα, στην κοινή τους εξερεύνηση στη βόρεια Λίμνη Τανγκανίκα.

Το πρώτο τους στρατιωτικό φυλάκιο, οι Γερμανοί το εγκατέστησαν στην πόλη, το 1896.

## Δείτε επίσης

## Εικόνες

Burton and Speke Monument in Ujiji.jpg|Το μνημείο των *Burton* και *Speke*.
Cine Atlas in Ujiji.jpg|Ο κινηματογράφος *Atlas*.
Pan Africanism mural in Tanzania.jpg|Η παν-Αφρικανική τοιχογραφία.
Livingstone Memorial, Tanzania.jpg|Το μνημείο *"Dr. Livingstone Memorial"*.


## Σημειώσεις

;Παραπομπές σημειώσεων


## Παραπομπές


## Εξωτερικοί σύνδεσμοι

* Photos
* 

Κατηγορία:Κατοικημένες περιοχές στην Περιφέρεια Κιγκόμα
Κατηγορία:Λίμνη Τανγκανίκα
Βασίλισσα Χριστίνα (ταινία, 1933)

Η ***Βασίλισσα Χριστίνα*** (αγγλ. ***Queen Christina***), είναι βιογραφικό δράμα παραγωγής 1933 σε σκηνοθεσία Ρούμπεν Μαμούλιαν. Πρωταγωνιστές της ταινίας είναι η Γκρέτα Γκάρμπο και ο Τζον Γκίλμπερτ στην τέταρτη και τελευταία τους ταινία μαζί. Η ταινία αφηγείται τη ζωή της βασίλισσας Χριστίνας που ανέβηκε στο θρόνο της Σουηδίας σε ηλικία έξι ετών και εστιάζεται στην περίοδο του Τριακονταετούς Πολέμου και στο ειδύλλιό της με τον Ισπανό ακόλουθο Αντόνιο. Η ταινία ήταν μεγάλη εισπρακτική επιτυχία παγκοσμίως.

## Υπόθεση
Μετά το θάνατο του πατρός της βασιλέως Γουστάβου Αδόλφου το 1632 και εν μέσω του Τριακονταετούς Πολέμου, η εξάχρονη Χριστίνα (Γκρέτα Γκάρμπο) ανεβαίνει στον θρόνο της Σουηδίας. Η Χριστίνα μεγαλώνοντας γίνεται άξια μονάρχης που ενδιαφέρεται για τη λογοτεχνία και τις τέχνες και ντύνεται συχνά σαν άνδρας προκειμένου να δείχνει πιο δυνατή. Επίσης είναι υπέρμαχος της ειρήνης και εύχεται να τελειώσει ο Τριακονταετής Πόλεμος, παρά το γεγονός ότι η Σουηδία φαίνεται να τον κερδίζει. Οι αυλικοί της ανησυχούν για τη Χριστίνα, η οποία ακόμη δεν έχει βρει το ταίρι της με το οποίο θα φέρει στον κόσμο τον διάδοχό της στο θρόνο και θα διασφαλίσει το μέλλον της χώρας. Πολλοί είναι εκείνοι που ενδιαφέρονται για τη νεαρή μονάρχη με πρώτο και κυριότερο τον θησαυροφύλακα του παλατιού, κόμη Μάγκνους (Ίαν Κιθ), ενώ οι ακόλουθοί της σπρώχνουν προς το μέρος της τον ήρωα του πολέμου Κάρολο Γουσταύο (Ρέτζιναλντ Όουεν). Η Χριστίνα δείχνει όμως να μην ενδιαφέρεται για τον έρωτα, μέχρι και τη στιγμή που γνωρίζεται και ερωτεύεται κεραυνοβόλα τον Ισπανό ακόλουθο Αντόνιο (Τζον Γκίλμπερτ), ο οποίος έρχεται να ζητήσει το χέρι της εκ μέρους του Βασιλιά της Ισπανίας. Ο Αντόνιο, ο οποίος επίσης την ερωτεύεται βρίσκεται σε δίλημμα όταν μαθαίνει ότι η Χριστίνα είναι η βασίλισσα της Σουηδίας, εφόσον πρέπει να μείνει πιστός στο Βασιλιά της Ισπανίας που τη θέλει για σύζυγό του. Η Χριστίνα τότε απορρίπτει την πρόταση του Βασιλιά της Ισπανίας για να είναι μαζί με τον Αντόνιο και ο κόμης Μάγκνους στρέφει το λαό της Σουηδίας ενάντια στη βασίλισσα και υποκινεί εξέγερση που θα έχει άσχημη έκβαση για τους δυο εραστές.

## Παραπομπές


## Εξωτερικοί σύνδεσμοι
*

Κατηγορία:Αμερικανικές ταινίες της δεκαετίας 1930
Κατηγορία:Ταινίες του 1933
Κατηγορία:Αμερικανικές ιστορικές ταινίες
Κατηγορία:Αμερικανικές αισθηματικές δραματικές ταινίες
Κατηγορία:Αμερικανικές ασπρόμαυρες ταινίες
Κατηγορία:Ταινίες παραγωγής Metro-Goldwyn-Mayer
Κατηγορία:Αγγλόφωνες ταινίες
Κατηγορία:Αμερικανικές ταινίες συσχετιζόμενες με ΛΟΑΤ
Κατηγορία:Αμερικανικές βιογραφικές ταινίες
Αιμίλιος Θεοφανίδης

Ο **Αιμίλιος Θεοφανίδης** ( 30 Νοεμβρίου 1939 -7 Φεβρουαρίου 1999) ήταν Έλληνας ποδοσφαιριστής που αγωνιζόταν ως μέσος και μετέπειτα προπονητής.

## Βιογραφικό
Γεννήθηκε το 1939 στην Πτολεμαΐδα και ξεκίνησε το ποδόσφαιρο από τον Άρη Πτολεμαΐδας με τη φανέλα του οποίου διακρίθηκε αγωνιζόμενος στην Β΄ Εθνική κατηγορία, ενώ στο πρώτο επίσημο πρωτάθλημα της περιόδου 1962-63 αναδείχθηκε πρώτος σκόρερ στον 4ο όμιλο.

Το καλοκαίρι του 1963 έκανε το μεγάλο βήμα της καριέρας του παίρνοντας μεταγραφή στην τότε πρωταθλήτρια Ελλάδος, ΑΕΚ. Με τη φανέλα της Αθηναϊκής ομάδας αγωνίστηκε για 2 χρονιές, κάνοντας ντεμπούτο στην Α΄ Εθνική και αξιοσημείωτα, συμμετείχε στους 2 αγώνες με αντίπαλο τη Μονακό για την προκριματική φάση του Κυπέλλου Πρωταθλητριών Ευρώπης της περιόδου 1963-64, σημειώνοντας μάλιστα και 1 τέρμα στον δεύτερο αγώνα στην Αθήνα που έληξε ισόπαλος με 1-1.

Το καλοκαίρι του 1965 πήρε μεταγραφή στον ΠΑΟΚ. Με τη φανέλα του «δικεφάλου του Βορρά» αγωνίστηκε για 5 χρόνια μέχρι και το 1970, σημειώνοντας 145 συμμετοχές συνολικά στο πρωτάθλημα Ελλάδας. Αξιοσημείωτα αγωνίστηκε και στους 2 πρώτους Ευρωπαϊκούς αγώνες στην ιστορία του ΠΑΟΚ με αντίπαλο την Αυστριακή ομάδα Βίνερ Σπορτ-Κλουμπ για το Κύπελλο Εκθέσεων της περιόδου 1965-66. Επίσης υπήρξε φιναλίστ του Κυπέλλου Ελλάδας την περίοδο 1969-70.

Με το τέλος της ποδοσφαιρικής του σταδιοδρομίας ασχολήθηκε ως προπονητής και εργάστηκε μεταξύ άλλων στα τμήματα υποδομών του ΠΑΟΚ, αλλά και στον Άρη Πτολεμαΐδας.

Απεβίωσε στις 7 Φεβρουαρίου 1999, σε ηλικία 59 ετών. Στο Δημοτικό Στάδιο της Πτολεμαΐδας έχει δοθεί τιμητικά το όνομά του.

## Διακρίσεις
* Πρώτος σκόρερ Β΄ Εθνικής: 1962-63 (4ος Όμιλος)
* Κυπελλούχος Ελλάδας: 1963-64
* Φιναλίστ Κυπέλλου Ελλάδας: 1969-70

## Παραπομπές


Κατηγορία:Έλληνες ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές ΠΑΟΚ
Sıla (τραγουδίστρια)

Η **Σίλα Γκεντσόγλου** (τουρκικά: *Sıla Gençoğlu*, 17 Ιουνίου 1980), περισσότερο γνωστή ως **Sıla**, είναι Τούρκισσα τραγουδίστρια και τραγουδοποιός. Γεννήθηκε στο Ντενιζλί, όπου και τελείωσε την πρωτοβάθμια εκπαίδευσή της. Η μητέρα της είχε καταγωγή από τη Σμύρνη, με τη Sila να πηγαίνει εκεί να ζει στη γιαγιά της για να τελειώσει και με τη δευτεροβάθμια. Ο πατέρας της ήταν πολιτικός και χημικός, εμπλεκόμενος με το κόμμα Doğru Yol Partisi. Το σχολείο της ήταν Tevfik Fikret, όπου σπούδαζε γαλλικά. Κατά τη διάρκεια αυτή ξεκίνησε και μαθήματα φωνητικής. Το 1998 γράφτηκε στο Πανεπιστήμιο Κωνσταντινούπολης και σπούδασε Γαλλικά και Λογοτεχνία, ενώ αργότερα σπούδασε μουσική jazz στο Istanbul Bilgi University, κι εκείνη την περίοδο ξεκίνησε να ασχολείται και επαγγελματικά με τη μουσική.

Ωστόσο το πρώτο της άλμπουμ κυκλοφόρησε το 2007 και είχε τίτλο *Sıla*, στο οποίο συμμετείχαν αρκετοί καλλιτέχνες. Το πρώτο single του δίσκου Που είχε τίτλο "Dan Sonra" έφτασε στο νούμερο 1 των τουρκικών charts. Μετά τη μεγάλη επιτυχία του πρώτου της δίσκου, ακολούθησε το 2009 το *İmza*, με το πρώτο του single ("Sevişmeden Uyumayalım") να φτάνει κι αυτό στο νούμερο 1 στην Τουρκία. Ακολούθως ήρθαν άλλοι τέσσερις δίσκοι, το *Konuşmadığımız Şeyler Var* (2010), το *Vaveyla* (2012), το *Yeni Ay* (2014) και το *Mürekkep* (2016), τα οποία όλα σχεδόν απόλαυσαν καλές κριτικές από τους κριτικούς και τους θαυμαστές της. Γνωστή επίσης είναι και για τη συνεργασία της με τον Κενάν Ντογουλού. 

Επιπλέον, στη μουσική της καριέρα, η Sıla έχει λάβει πολύ θετικές κριτικές ως τραγουδοποιός, έχοντας γράψει σχεδόν όλα τα τραγούδια της, καμιά φορά όμως συνεργαζόμενη με την Efe Bahadır. Ενώ αρκετές είναι οι περιπτώσεις που έγραψε τραγούδια για άλλους τραγουδιστές. Με τις κυκλοφορίες της *Konuşmadığımız Şeyler Var* και *Yeni Ay* έγινε η τραγουδίστρια με τις περισσότερες πωλήσεις στην Τουρκία, το 2010 και το 2014, αντιστοίχως. Κατά τη διάρκεια της καριέρα της έχει λάβει και διακρίσεις και βραβεία (και πολλές υποψηφιότητες), έχοντας κερδίσει τέσσερα βραβεία Golden Butterfly και επτά Τουρκικά Μουσικά Βραβεία. To 2020, παντρεύτηκε τον Χαζέρ Αμάνι.

## Παραπομπές


## Εξωτερικοί σύνδεσμοι

*

Κατηγορία:Τούρκοι τραγουδιστές
Φολί-Μπερζέρ

Τα **Φολί Μπερζέρ** (γαλλικά: Folies Bergère) είναι αίθουσα θεαμάτων - καμπαρέ, που βρίσκεται στο Παρίσι, στο 9ο διαμέρισμα.

Κατασκευάστηκε αρχικά ως όπερα και άνοιξε το 1869 παρουσιάζοντας ελαφρά ψυχαγωγικά θεάματα όπως οπερέτες, όπερα κομίκ, δημοφιλή τραγούδια και γυμναστικά θεάματα.

Το κτήριο έχει καταχωρηθεί ως ιστορικό μνημείο από το Νοέμβριο του 1990.

## Ιστορία
[αριστερά|μικρογραφία|250x250εσ|''Μπαρ στα Φολί Μπερζέρ'', 1882, [Εντουάρ Μανέ.]]
Η αίθουσα θεαμάτων Φολί Μπερζέρ  βρίσκεται στην οδό Ρισέ 32, στο 9ο διαμέρισμα του Παρισιού. Κατασκευάστηκε αρχικά ως όπερα και άνοιξε το 1869 ως Φολί Τρεβίζ. Ήταν μια αίθουσα μουσικής και θεαμάτων όπου η ανώτερη μεσαία τάξη του Παρισιού συνέρρεε για να παρακολουθήσει μια μεγάλη ποικιλία εκπληκτικών ψυχαγωγικών δραστηριοτήτων, όπως μπαλέτο, καμπαρέ, ακροβατικά, παντομίμα, οπερέτες, τραγούδια και άλλα. Ο χώρος δεν άργησε να γίνει στέκι μποέμ και καλλιτεχνών που αναζητούσαν διασκέδαση και έμπνευση.

Η αίθουσα μετονομάστηκε σε Φολί Μπερζέρ το 1872, παίρνοντας το όνομά του από τη γειτονική οδό Μπερζέρ. Έφτασε στα ύψη της φήμης και της δημοτικότητάς του κατά τη Μπελ Επόκ, από τη δεκαετία του 1890 μέχρι τη δεκαετία του 1920.

Οι παραστάσεις των Φολί Μπερζέρ χαρακτηρίζονταν από εξωφρενικές ενδυμασίες, σύνολα και εφέ, και συχνά γυμνές γυναίκες. Το 1926, η Ζοζεφίν Μπέικερ, Αμερικανίδα τραγουδίστρια και χορεύτρια, προκάλεσε αίσθηση χορεύοντας στα Φολί Μπερζέρ με μια φορεσιά αποτελούμενη από μια κοντή φούστα με χειροποίητες μπανάνες και ένα κολιέ με χάντρες.

Στη σκηνή των Φολί Μπερζέρ ανέβηκαν τα μεγαλύτερα ονόματα και όλοι οι σταρ της εποχής: Ζοζεφίν Μπέικερ, Τσάρλι Τσάπλιν, Εντίτ Πιαφ, Σαρλ Αζναβούρ, Δαλιδά, Φρανκ Σινάτρα, Έλλα Φιτζέραλντ, Υβ Μοντάν, Μωρίς Σεβαλιέ και πολλοί άλλοι.

Το καμπαρέ συνεχίζει να λειτουργεί  και εξακολουθεί να αποτελεί ένα ισχυρό σύμβολο της γαλλικής και παρισινής ζωής.

## Τέχνες
Το *Μπαρ στα Φολί Μπερζέρ*, 1882, ένας από τους τελευταίους πίνακες του Εντουάρ Μανέ, δείχνει μια σερβιτόρα των Φολί Μπερζέρ  που στέκεται μπροστά σε έναν καθρέφτη του μπαρ, στον οποίο αντικατοπτρίζεται τμήμα του καμπαρέ. Το όνομα της σερβιτόρας ήταν Συζόν. Σήμερα, ο πίνακας βρίσκεται στην Πινακοθήκη Κουρτώ στο Λονδίνο.
Αρχείο:FolliesBergereBoxCostume.jpg|Χορεύτρια στα Φολί Μπερζέρ, 1900
Αρχείο:Baker Banana.jpg|Η Ζοζεφίν Μπέικερ με τη φούστα με μπανάνες
Αρχείο:Folies Bergère, Fleur de Lotus, 1893, by Jules Chéret.jpg|Αφίσα του Ζυλ Σερέ, 1893
Αρχείο:Affiche Folies Bergère La Cavalieri.jpg|Αφίσα Φολί Μπερζέρ


## Παραπομπές


## Εξωτερικοί σύνδεσμοι
* Η ιστοσελίδα των Φολί Μπερζέρ (γαλλικά, αγγλικά)

Κατηγορία:Πολιτισμός στο Παρίσι
Μάρτυρας (θρησκεία)

thumb|Οι Χριστιανοί μάρτυρες της Ιαπωνίας σε ιαπωνική ζωγραφιά του 17ου αιώνα
**Μάρτυρας** (από το αρχ. ελλην. *μάρτυς*) είναι ένας άνθρωπος που διώκεται και πεθαίνει επειδή υπερασπίζεται, ομολογεί, αποκηρύσσει, αρνείται να αποκηρύξει, ή αρνείται να δεχθεί μία θρησκευτική πίστη όπως απαιτείται από μέλη άλλης θρησκείας ή και άλλου δόγματος της ίδιας θρησκείας. Στην αφήγηση του *μαρτυρίου* από την ομάδα στην οποία ανήκει ο/η μάρτυρας, αυτή η άρνηση συμμορφώσεως έχει ως αποτέλεσμα την τιμωρία ή την εκτέλεσή του/της. Η ιδιότητα του μάρτυρα μπορεί να θεωρηθεί ως μεταθανάτιος τίτλος, ως ανταμοιβή όσων θεωρούνται άξιοι της έννοιας από τους μετέπειτα, ανεξαρτήτως τυχόν ενεργειών του μάρτυρα, όσο αυτός ζούσε, να ελέγξει εκ των προτέρων το πώς θα τον θυμούνται τα μέλη της ομάδας στο μέλλον, την υστεροφημία του.

Αρχικώς η έννοια του μάρτυρα αφορούσε μόνο πρόσωπα που υπέφεραν εξαιτίας της θρησκευτικής τους πίστεως, ο όρος όμως επεκτάθηκε στη σημερινή εκκοσμικευμένη κοινωνία και σε πρόσωπα που σκοτώθηκαν για εθνικούς (πρβλ. ''εθνομάρτυρας'') ή πολιτικούς λόγους.

Οι περισσότεροι μάρτυρες θεωρούνται ιερά πρόσωπα ή δέχονται τον σεβασμό των ακολούθων των πιστεύω τους, γίνονται σύμβολα εξέχοντος ηρωισμού και παραδείγματα προς μίμηση σε δύσκολες περιστάσεις. Σε αρκετές θρησκείες οι μάρτυρες διαδραματίζουν σημαντικό ρόλο.

## Εξέλιξη της έννοιας
Στην αρχική της σημασία η λέξη *μάρτυς* σήμαινε αυτόν που καταθέτει τη γνώση του για κάτι που είδε ή άκουσε, και με αυτή τη σημασία υπάρχει στα κείμενα γενικού περιεχομένου, όσο και στην Καινή Διαθήκη. Είναι γνωστό από αρχαίους συγγραφείς (όπως τον Ιώσηπο) και από την Καινή Διαθήκη ότι τέτοιοι μάρτυρες πέθαιναν συχνά εξαιτίας των καταθέσεών τους.

Κατά τους πρώτους χριστιανικούς αιώνες ο όρος απέκτησε κατ' επέκταση τη σημασία του πιστού ή της πιστής που καλούνται να επιμαρτυρήσουν τη θρησκευτική τους πίστη, και ως συνέπεια αυτής της ομολογίας υποφέρει ή πεθαίνει. Ο όρος υιοθετήθηκε με αυτή την επίκτητη σημασία από τις νεότερες ευρωπαϊκές γλώσσες ως δάνειο. Ο θάνατος των μαρτύρων ή η αξία που του αποδίδεται αποκαλείται ***μαρτύριο***.

Οι πρώτοι Χριστιανοί που χρησιμοποίησαν τον όρο *μάρτυς* με τη νέα του σημασία αντιλαμβάνονταν τον Ιησού Χριστό ως τον πρώτο και μέγιστο μάρτυρα, εξαιτίας της Σταυρώσεώς του, όπως γράφει και ο Ευσέβιος της Καισαρείας.

## Παραπομπές


## Εξωτερικοί σύνδεσμοι
* ''Fox's Book of Martyrs'', κλασικό έργο του 16ου αιώνα

Μαρτυρας
Επαρχία Ελ Ουέντ

Το **Ελ Ουέντ** (, βερβερικές γλώσσες: ⴻⵍ oⵓⴻⴷ) είναι επαρχία της Αλγερίας στη Σαχάρα, το έδαφος της οποίας καλύπτεται κυρίως από το *[[Ουέντ]]* (κοιλάδα) *Σουφ*. Πρωτεύουσα της είναι η ομώνυμη πόλη, ενώ άλλες σημαντικές πόλεις είναι οι Ελ Μ'Γκαΐρ, Τζαμάα και Γκεμάρ. Σύμφωνα με την απογραφή του 2008 έχει 647.548 κατοίκους. 

## Γεωγραφία

### Φυσική γεωγραφία
Η επαρχία Ελ Ουέντ βρίσκεται στην έρημο της Σαχάρας στη βορειοανατολική Αλγερία. Το κυρίως ακατοίκητο νότιο μισό της επαρχίας καλύπτεται από το Γκραντ Εργκ Οριεντάλ, μια τεράστια περιοχή από συνεχόμενους αμμόλοφους. Το βόρειο μισό της επαρχίας καλύπτεται από έρημο με ελάχιστη βλάστηση, διάσπαρτες οάσεις και αλμυρές λίμνες. Οι πιο σημαντικές οάσεις βρίσκονται στην περιοχή Ουέντ Σουφ, όπου βρίσκεται η πρωτεύουσα της επαρχίας, όπως και οάσεις κοντά σε άλλες μεγάλες πόλεις όπου υπάρχουν εκτεταμένες φυτείες φοινικόδενδρων. Η Σοτ Μελρίρ, μια μεγάλη ενδορεϊκή αλμυρή λίμνη, βρίσκεται στο βόρειο-κεντρικό τμήμα της επαρχίας, ενώ η Σοτ Φελρίρ είναι μια μικρότερη αλμυρή λίμνη στα νοτιοδυτικά της, κοντά στο Ελ Μ'Γκαΐρ. Αυτές οι αλμυρές λίμνες και οι γύρω περιοχές βρίσκονται μέχρι και 30 μέτρα κάτω από τη στάθμη της θάλασσας. 

### Κλίμα
Η επαρχία Ελ Ουέντ έχει ζεστό ερημικό κλίμα. Οι χειμώνες είναι ήπιοι, με μέση θερμοκρασία περίπου 11 °C τον Ιανουάριο, αλλά τα καλοκαίρια είναι ζεστά με μέση θερμοκρασία περίπου 32 °C, μέση μέγιστη τιμή περίπου 40 °C και τις πιο θερμές ημέρες η θερμοκρασία πλησιάζει τους 50 °C. Οι βροχόπτωσεις είναι ελάχιστες σε όλη την επαρχία, αλλά περισσότερες βροχές πέφτουν στο βορρά, ιδιαίτερα κατά τη διάρκεια του χειμώνα. 

### Γειτονικές επαρχίες
Η επαρχία Ελ Ουέντ συνορεύει βορειοανατολικά με την επαρχία Τεμπέσα, στα βόρεια με την επαρχία Χενσέλα, στα βορειοδυτικά με την επαρχία Μπίσκρα, στα νότια και νοτιοδυτικά από την επαρχία Ουάργκλα, στα νοτιοανατολικά με το Κυβερνείο Ταταουίν και ανατολικά τα κυβερνεία Ταουζάρ και Κεμπιλί της Τυνησίας. 

## Διοικητική διαίρεση
Η επαρχία αποτελείται από 12 διαμερίσματα, τα οποία χωρίζονται σε 30 *[[Κοινότητες της Αλγερίας|κοινότητες]]* ή δήμους. 

### Διαμερίσματα

# Μπαγιαντά
# Ντεμπιλά
# Τζαμάα
# Ελ Μ'Γκαΐρ
# **[[Διαμέρισμα Ελ Ουέντ|Ελ Ουέντ]]**
# Γκεμάρ
# Χασί Χελιφά
# Μαγκράν
# Μιχ Ουενσά
# Ρεγκιμπά
# Ρομπάχ
# Ταλέμπ Λαρμπί

### Κοινότητες

# Μπαγιαντά
# Μπεν Γκεσά
# Ντεμπιλά
# Τζαμάα
# Ντουάρ Ελ ΜαMa
# Ελ Ογκλά
# Ελ Μ'Γκαΐρ
# **[[Ελ Ουέντ]]**
# Γκεμάρ
# Χαμραϊά
# Χασανί Αμπντελκρίμ
# Χασί Χελιφά
# Κουινίν
# Μαγκράν
# Μιχ Ουενσά
# Μ'Ραρά
# Ναχλά
# Ουέντ Ελ Αλεντά
# Ουμ Τουγιούρ
# Ουρμές
# Ρεγκιμπά
# Ρομπάχ
# Σιντί Αμράν
# Σιντί Αούν
# Σιντί Χελίλ
# Στιλ
# Ταγκζούτ
# Ταλέμπ Λαρμπί
# Τεντλά
# Τριφαουί

## Παραπομπές



Ελ Ουεντ
Σαηεντολογία

Η **σαηεντολογία** είναι κίνημα θρησκευτικών πίστεων και πρακτικών. Η σαϊεντολογία δημιουργήθηκε από τον αμερικανό συγγραφέα Λ. Ρον Χάμπαρντ (1911-1986) τον Μάιο του 1952. Αρχικά ο Χάμπαρντ δημιούργησε ένα πρόγραμμα ιδεών γνωστό ως διανοητική, του οποίου τα έγγραφα και υλικά διανεμήθηκαν από το Ίδρυμα Διανοητικής. Το ίδρυμα χρεοκόπησε σύντομα και ο Χάμπαρντ έχασε τα δικαιώματα του έργου  (Διανοητική: Η Σύγχρονη Επιστήμη της Ψυχικής Υγείας) το 1952. Ο Χάμπαρντ επαναχαρακτήρισε το θέμα της διανοητικής σε θρησκεία και τη μετονόμασε σε Σαηεντολογία, διατηρώντας την ορολογία, τα δόγματα, το ηλεκτρονικό μέτρο (E-meter) και την πρακτική της ελεγκτικής. Μέσα σε ένα χρόνο, ανέκτησε τα δικαιώματα πάνω στα έργα της διανοητικής και διατήρησε τα δύο θέματα υπό την ομπρέλα της Εκκλησία της Σαϊεντολογίας.

Η Εκκλησία της Σαηεντολογίας λέει ότι ο άνθρωπος είναι ένα αθάνατο, πνευματικό ον (θήταν) το οποίο κατοικεί σε ένα φυσικό σώμα. Το θήταν είχε αναρίθμητες παρελθοντικές ζωές και σύμφωνα με τα προχωρημένα κείμενα της σαηεντολογίας οι ζωές που προηγήθηκαν του ερχομού του θήταν στη Γη διαβιώθηκαν σε εξωγήινους πολιτισμούς. Από έρευνες που έχουν γίνει σε προχωρημένα επίπεδα, προβλέπεται ότι κάθε σαηεντολόγος που υπόκειται σε έλεγχο θα καταφέρει να θυμηθεί μια κοινή σειρά γεγονότων.

Ο Χάμπαρντ περιγράφει ότι η ετυμολογία της λέξης "Σαηεντολογία" είναι η λατινική λέξη scio (ελληνικά: ξέρω, διαχωρίζω) και η ελληνική λέξη λόγος, η οποία σημαίνει "η λέξη ή η εξωτερική μορφή με την οποία η εσωτερική σκέψη εκφράζει και γνωστοποιείται". Ο Χάμπαρντ γράφει ότι η σημασία της λέξης "Σαηεντολογία" είναι "το να γνωρίζει κάποιος πως να γνωρίζει, ή η επιστήμη της γνώσης".

Οι ομάδες του Χάρμπαρντ έχουν δεχθεί ευρείες κριτικές, επικρίσεις και αντίθεση. Τον Ιανουάριο του 1951, το Συμβούλιο Ιατρικών Εξεταστών του Νιου Τζέρσεϊ ξεκίνησε τις διαδικασίες κατά του Ιδρύματος Διανοητικής με την κατηγορία της διδασκαλίας ιατρικής χωρίς άδεια. Κατά τη διάρκεια της δεκαετίας του 1970 οι ακόλουθοι του Χάμπαρντ ασχολήθηκαν με ένα πρόγραμμα ποινικής διήθησης της αμερικανικής κυβέρνησης. Η ταξινόμηση των οργανισμών εμπνευσμένων από τον Χάμπαρντ είναι σημείο διαμάχης. Η Γερμανία θεωρεί τις ομάδες της Σαηεντολογίας "αντισυνταγματικές σέκτες", ενώ κοινοβουλευτικές αναφορές στη Γαλλία την ονομάζουν επικίνδυνη λατρεία.

## Παραπομπές


Κατηγορία:Νέα θρησκευτικά κινήματα
Κατηγορία:Σελίδες με πηγές CS1 στα Γερμανικά (de)
Επισκοπή Μεσσηνίας

Η **Επισκοπή** είναι οικισμός της Περιφερειακής Ενότητας Μεσσηνίας και ανήκει στην Περιφέρεια Πελοποννήσου. Διοικητικά υπάγεται στο Δήμο Μεσσήνης.

## Πληροφορίες
Η Επισκοπή είναι ένα γραφικό παραθαλάσσιο χωριό, το οποίο απέχει 37 χιλιόμετρα από την πόλη της Καλαμάτας, και ανήκει στην Κοινότητα Χράνων, της Δημοτικής Ενότητας Αίπειας, με έδρα τη Λογγά. Οι 139 μόνιμοι κάτοικοι (απογραφή 2011) ασχολούνται τον χειμώνα με τις αγροτικές καλλιέργειες και το καλοκαίρι με τον τουρισμό.

Οι επισκέπτες μπορούν να βρουν πλήθος τουριστικών καταλυμάτων, κυρίως αρκετά δωμάτια προς ενοικίαση, αλλά και παραδοσιακές ταβέρνες για να δοκιμάσουν τις τοπικές συνταγές. Υπάρχουν ακόμα μικρά καταστήματα που μπορούν να καλύψουν τις βασικές ανάγκες.

Ο κεντρικός δρόμος του χωριού, είναι η 9η Επαρχιακή Οδός Ριζόμυλου - Κορώνης και βρίσκεται παράλληλα με την ομώνυμη παραλία μπροστά από τον οικισμό και ανάμεσα στην Κορώνη και στο Πεταλίδι. Η ακτή είναι μεγάλης έκτασης με ψιλή άμμο και λίγα βότσαλα.

Ο πληθυσμός το καλοκαίρι αυξάνεται, καθώς πολλοί είναι οι κάτοικοι των αστικών κέντρων που έχουν τα εξοχικά τους στο χωριό και διαμένουν εκεί τους θερινούς μήνες, αλλά και από τους επισκέπτες της περιοχής.

## Διοικητικές μεταβολές

* 14-03-1971, αναγνώριση του οικισμού Επισκοπή και προσάρτησή του στην Κοινότητα Κακορρεύματος.
* 12-02-1973, η έδρα της Κοινότητας Κακορρεύματος μεταφέρεται από τον οικισμό Κακόρρευμα στον οικισμό Χράνοι.
* 04-10-1976, η Κοινότητα Κακορρεύματος μετονομάζεται σε Κοινότητα Χράνων.
* 04-12-1997, ο οικισμός Επισκοπή αποσπάται από την Κοινότητα Χράνων και προσαρτάται στο Δήμο Αίπειας.
* 07-06-2010, ο οικισμός Επισκοπή αποσπάται από το Δήμο Αίπειας και προσαρτάται στο Δήμο Μεσσήνης.

## Παραπομπές

## Χάρτης περιοχής


Κατηγορία:Χωριά της περιφερειακής ενότητας Μεσσηνίας
Κατηγορία:Επαρχία Πυλίας
Κατηγορία:Δήμος Μεσσήνης
Γκιουλσίν Ονάι

Η **Γκιουλσίν Ουνάι** (τουρκικά: *Gülsin Onay*, 12 Σεπτεμβρίου 1954) είναι Τούρκισσα πιανίστα. Γεννήθηκε στην Κωνσταντινούπολη σε μουσική οικογένεια και ξεκίνησε να μαθαίνει πιάνο ήδη από τα τρία της χρόνια με τη μητέρα της. Παππούς της ήταν ο γνωστός επιστήμονας στην Τουρκία Κερίμ Ερίμ. Σε ηλικία έξι χρονών έδωσε το πρώτο της κονσέρτο στον ραδιοφωνικό σταθμό TRT Radio Istanbul. Σε ηλικία δέκα ετών πήρε μία ειδική υποτροφία από την τουρκική κυβέρνηση και πήγε να σπουδάσει στην Άγκυρα, ενώ δύο χρόνια αργότερα στο Ωδείο του Παρισιού, όπου μαθήτευσε στο πλευρό των Μονίκ Χαάς, Πιερ Σανσάν και Νάντια Μπουλανζέ. Σε ηλικία 16 ετών έλαβε το Premier Prix de Piano.. Αργότερα σπούδασε στη Μουσική Σχολή του Ανόβερο. 

Αργότερα ακολούθησαν πολλοί διαγωνισμοί, από τους οποίους έλαβε βραβεία, παρευρισκόμενη σε διαγωνισμούς όπως το *Marguerite Long-Jacques Thibaud Piano Competition* και *Ferruccio Busoni International Piano Competition*. Κατά τη διάρκεια της καριέρας της έχει δώσει κονσέρτα σε όλο τον κόσμο, με πάνω από 80 χώρες, συνεργαζόμενη με δημοφιλείς ορχήστρες όπως η Αγγλική Ορχήστρα Δωματίου, η Φιλαρμονική της Ιαπωνίας, η Βασιλική Φιλαρμονική, η Συμφωνική της Βιέννης και η Συμφωνική της Αγίας Πετρούπολης μεταξύ άλλων. Επίσης έχει συνεργαστεί με κορυφαίους μαέστρους, όπως ο Βλαντίμιρ Ασκενάζι, ο Νέεμε Γιάρβι, ο Έσα-Πέκα Σάλονεν και ο Στάνισλαβ Βισλόφσκι, μεταξύ άλλων. Έχοντας επίσης εμφανιστεί και σε διάφορα φεστιβάλ όπως στο Βερολίνο, τη Βαρσοβία και τη Γρανάδα. 

Θεωρούμενη μία από τις σπουδαιότερες ερμηνεύτριες του Σοπέν, έλαβε από την πολωνική κυβέρνηση κρατικό βραβείο. Θεωρείται επίσης η σπουδαιότερη ερμηνεύτρια του Τούρκου συνθέτη Αχμέντ Αντνάν Σαϊγκούν, πολλές από τις εκτελέσεις της έχουν, επίσης, ηχογραφηθεί. Μεταξύ των βραβεύσεων που έχει πάρει είναι αυτό του Τουρκικό Κράτους για του Καλλιτέχνες, το 1987. Επίσης, είναι η σολίστ της Προεδρικής Συμφωνικής Ορχήστρας στην Άγκυρα.  Το 2011, ονομάστηκε καλύτερα πιανίστα της χρονιάς από το Donizetti Classical Music Awards. Πρόσφατα άρχισε να παραδίδει διαδικτυακά μαθήματα στο iClassical Academy. Η Ονάι είναι παντρεμένη με τον Τόνι Σολ, ο οποίος είναι καθηγητής του Πανεπιστημίου του Κέιμπριτζ.

## Παραπομπές
 

## Εξωτερικοί σύνδεσμοι
* 
*Music of Saygun

Κατηγορία:Τούρκοι πιανίστες
Σπαργή

**Σπαργή** είναι η διόγκωση τού κυτταροπλάσματος και κυρίως τών χυμοτοπίων ενός φυτικού κυττάρου, η οποία οφείλεται στη διείσδυση νερού στο εσωτερικό τους, όταν το κύτταρο βυθίζεται σε ένα υποτονικό διάλυμα, δηλαδή σε ένα διάλυμα με μικρότερη συγκέντρωση από αυτήν τού κυττάρου ή τού χυμοτοπίου.

Κατηγορία:Φυσιολογία φυτών
Κατηγορία:Κυτταρολογία
Παγκόσμιο Πρωτάθλημα Στίβου 2019 – 400 μέτρα ανδρών

Τα **[[400 μέτρα]] ανδρών** στο **[[Παγκόσμιο Πρωτάθλημα Στίβου 2019]]** διεξάχθηκαν στο Διεθνές Στάδιο Καλίφα στις 1, 2 και 4 Οκτωβρίου.

## Ρεκόρ

Τα παρακάτω ρεκόρ καταρρίφθηκαν κατά τη διάρκεια του αγώνα:

## Πρόγραμμα

## Αποτελέσματα

### Σειρές
Οι τρεις πρώτοι κάθε σειράς (Q) και οι επόμενοι έξι γρηγορότεροι (q) προκρίνονται στους ημιτελικούς.

### Ημιτελικοί
Οι δύο πρώτοι κάθε σειράς (Q) και οι επόμενοι δύο γρηγορότεροι (q) προκρίνονται στον τελικό.
}
|44.13
|Q, 
|- bgcolor="ccffcc"
|2
|2
|5
| align="left" |Κιράνι Τζέιμς
| align="left" |
|44.23
|Q, 
|- bgcolor="ccffcc"
|3
|1
|4
| align="left" |Φρεντ Κέρλι
| align="left" |
|44.25
|Q
|- bgcolor="ccffcc"
|4
|1
|5
| align="left" |Εμμάνουελ Κόριρ
| align="left" |
|44.37
|Q, 
|- bgcolor="ccffcc"
|5
|3
|7
| align="left" |Μάσελ Σεντίνιο
| align="left" |
|44.41
|Q, 
|- bgcolor="ccffcc"
|6
|3
|8
| align="left" |Άντονι Ζαμπράνο
| align="left" |
|44.55
|Q, '''ΕΡ'''
|- bgcolor="ddffdd"
|7
|2
|7
| align="left" |Ντέμις Γκέι
| align="left" |
|44.66
|Q, 
|- bgcolor="ddffdd"
|8
|3
|6
| align="left" |Ακίμ Μπλούμφιλντ
| align="left" |
|44.77
|q
|-
|9
|1
|7
| align="left" |Νταβίντε Ρε
| align="left" |
|44.85
|
|-
|10
|2
|9
| align="left" |Βέρνον Νόργουντ
| align="left" |
|45.00
|
|-
|11
|2
|8
| align="left" |Λέουνγκο Σκοτς
| align="left" |
|45.00
|
|-
|12
|1
|6
| align="left" |Ζονατάν Σακούρ
| align="left" |
|45.03
|=
|-
|13
|3
|5
| align="left" |Τζούλιαν Γουόλς
| align="left" |
|45.13
|
|-
|14
|3
|9
| align="left" |Ραμπάχ Γιουσίφ
| align="left" |
|45.15
|
|-
|15
|2
|3
| align="left" |Τζον Περλάθα
| align="left" |
|45.17
|
|-
|16
|1
|9
| align="left" |Ταπέλο Πόρα
| align="left" |
|45.24
|
|-
|17
|1
|8
| align="left" |Αμπάς Αμπουμπακάρ Αμπάς
| align="left" |
|45.26
|
|-
|18
|1
|2
| align="left" |Νέιθαν Στρόδερ
| align="left" |
|45.34
|
|-
|19
|2
|4
| align="left" |Φίλιπ Οσέι
| align="left" |
|45.44
|
|-
|20
|2
|2
| align="left" |Στίβεν Σόλομον
| align="left" |
|45.54
|
|-
|21
|3
|2
| align="left" |Άλφας Κισόγιαν
| align="left" |
|45.55
|
|-
|22
|3
|4
| align="left" |Μάικλ Νόρμαν
| align="left" |
|45.94
|
|-
|23
|1
|3
| align="left" |Μαζέν Αλ-Γιασέν
| align="left" |
|46.11
|
|-
|
|3
|3
| align="left" |Γιουσέφ Καράμ
| align="left" |
| colspan="2" |
|}

### Τελικός

## Παραπομπές

000400μ Αν
Θοδωρής Φραντζέσκος

Ο **Θοδωρής Φραντζέσκος** (Αθήνα , 29 Σεπτεμβρίου 1986) είναι Έλληνας ηθοποιός και σκηνοθέτης.

## Βιογραφικό
Γεννήθηκε στις 29 Σεπτεμβρίου 1986 στην Αθήνα, όπου και μεγάλωσε. Τελειώνοντας το σχολείο ξεκίνησε τις σπουδές του πάνω στο αντικείμενο της Διοίκησης Επιχειρήσεων στο Τεχνολογικό Εκπαιδευτικό Ίδρυμα Κρήτης ενώ λίγο πριν το τέλος των σπουδών αποφάσισε να γίνει ηθοποιός. Τελικά έδωσε εξετάσεις στη Δραματική Σχολή του Εθνικού Θεάτρου όπου πέρασε με επιτυχία και ξεκίνησε τις σπουδές του.

Τελειώνοντας τις σπουδές του ως ηθοποιός, ξεκίνησε να συνεργάζεται ως ηθοποιός με το Εθνικό Θέατρο. Το 2015 πρωταγωνίστησε μαζί με την Ελένη Ράντου στην παράσταση του Εθνικού Θεάτρου *Φιλουμένα*. Την ίδια χρονιά έκανε και το τηλεοπτικό του ντεμπούτο συμμετέχοντας στην τηλεταινία *Κάνε το βήμα*. Ακολούθησαν οι τηλεοπτικές του συμμετοχές στις σειρές *Ηρωίδες*, *Τρίχες* και *[[Ταμάμ]]* την ίδια χρονιά. Το 2016 πρωταγωνίστησε στη θεατρική παράσταση *Άννα Καρένινα* στο Εθνικό Θέατρο. Από το 2016 μέχρι το 2017 ήταν μέρος του καστ της καθημερινής δραματικής σειράς του Alpha TV *Σαν Οικογένεια* υποδυόμενος τον Θάνο. Το 2019 έκανε μία έκτακτη εμφάνιση στη σειρά εποχής ''Η ζωή εν τάφω'' στην ΕΡΤ1.

Έγινε ιδιαίτερα γνωστός στο ευρύ κοινό με το ρόλο του Τούρκου *Κερέμ Καρτάλ* στη δραματική σειρά εποχής του Μανούσου Μανουσάκη ''Το Κόκκινο Ποτάμι''. Εκεί τη σεζόν 2019-2020 υποδύθηκε τον φίλο του κεντρικού ζευγαριού της σειράς του Open TV κερδίζοντας τις εντυπώσεις. Ο ίδιος δήλωσε για την παρουσία του στη σειρά: «Θεωρώ τον εαυτό μου πολύ τυχερό, διότι είχα την ευκαιρία να συστηθώ στο ευρύ κοινό μέσα από μια τόσο αξιόλογη δουλειά, η οποία είχε να κάνει με ένα συνταρακτικό γεγονός για τον ελληνισμό. Αισθάνομαι δικαιωμένος, διότι έκανα υπομονή για πολλά χρόνια, γιατί τέλειωσα τη σχολή του Εθνικού το 2014. Ο ρόλος αυτός εκπροσωπούσε την αξία, την ηθική και τα πιστεύω του ανθρώπου που δεν λυγίζουν σε καμία συνθήκη. Προσωπικά και ο ίδιος έχω έναν αξιακό κώδικα που μου επιβάλλει τη δικαιοσύνη.» Αμέσως μετά το ρόλο του *Κερέμ* ακολούθησε αυτός του *Παναγή* στην καθημερινή κωμική σειρά της ΕΡΤ1 *[[Χαιρέτα μου τον Πλάτανο|Χαιρέτα μου τον πλάτανο]]*. Εκεί τη σεζόν 2020-2023 υποδύεται έναν από τους κεντρικούς χαρακτήρες του τηλεοπτικού χωριού, συμπρωταγωνιστώντας με την Πηνελόπη Πλάκα Το 2026 συμμετέχει στη σειρά Μια Νύχτα Μόνο  στο Mega *.*

## Παραπομπές


Κατηγορία:Έλληνες ηθοποιοί τηλεόρασης
Κατηγορία:Έλληνες ηθοποιοί θεάτρου
Κατηγορία:Απόφοιτοι της Δραματικής Σχολής του Εθνικού Θεάτρου
Σέρβοι του Μαυροβουνίου

Οι **Σέρβοι του Μαυροβουνίου** (σερβικά: *Срби уРной Гори/Srbi u Crnoj Gori*) ή **Μαυροβούνιοι Σέρβοι** αποτελούν τη δεύτερη μεγαλύτερη εθνικότητα στο Μαυροβούνιο (28,7% του πληθυσμού), μετά τους Μαυροβούνιους. Επιπλέον, το 0,64% του πληθυσμού υποστηρίζει ότι έχει διπλή εθνικότητα και ότι είναι δηλαδή Σερβο-Μαυροβούνιος ή Μαυροβουνιο-Σέρβος. Οι Σέρβοι είναι μια ιθαγενής πληθυσμιακή ομάδα που κατοικεί στο Παλαιό Μαυροβούνιο, την Παλαιά Ερζεγοβίνη, την Μπρντα, την Ράσκα, τον Κόλπο του Κότορ και τη Ζέτα.

## Γλώσσα
Η εθνική γλώσσα του Μαυροβουνίου ιστορικά και παραδοσιακά ονομάζεται σερβική. Σύμφωνα με τον γλωσσολόγο Πάβλε Ίβιτς, δύο διάλεκτοι της σερβικής γλώσσας ομιλούνται στο Μαυροβούνιο: η Διάλεκτος Ανατολικής Ερζεγοβίνης και η Διάλεκτος Ζέτας-Νοτίου Σαντζακίου. Η Διάλεκτος Ανατολικής Ερζεγοβίνης ομιλείται στο Μαυροβούνιο, τη Σερβία, τη Βοσνία και Ερζεγοβίνη και την Κροατία. Ωστόσο, η Διάλεκτος Ζέτας-Νοτίου Σαντζακίου θεωρείται από τους κρατικούς φορείς ως εθνικό πρότυπο.

Περίπου το 42,9% του πληθυσμού της χώρας μιλάει σερβικά ως τη μητρική του γλώσσα, συμπεριλαμβανομένου του 37% των όσων έχουν απογραφεί ως Μαυροβούνιοι. Η σερβική ήταν η μόνη επίσημη γλώσσα του Μαυροβουνίου μέχρι το 2007, ωστόσο η τότε κυβέρνηση αποφάσισε να χαρακτηρίσει ως μοναδική επίσημη γλώσσα του κράτους τη μαυροβουνιακή, ενώ η σερβική εντάχθηκε σε καθεστώς μειονοτικής γλώσσας.

## Θρησκεία
Οι Σέρβοι ανήκουν στο σύνολό τους στη Σερβική Ορθόδοξη Εκκλησία, που αποτελεί τον ισχυρότερο θρησκευτικό θεσμό του Μαυροβουνίου (με συνολικά 460.383 πιστούς, 74% του συνολικού πληθυσμού). Ένας από τους μεγαλύτερους τόπους λατρείας στη χώρα είναι ο Καθεδρικός Ναός της Ανάστασης του Χριστού στην Ποντγκόριτσα.

Το μέλλον της Σερβικής Ορθόδοξης Εκκλησίας στο Μαυροβούνιο έχει απειληθεί από τη νεοσυσταθείσα Ορθόδοξη Εκκλησία του Μαυροβουνίου, η οποία διεκδικεί τις σερβικές ορθόδοξες εκκλησίες στο Μαυροβούνιο και υποστηρίζεται από ένα μικρό ποσοστό Ορθοδόξων Χριστιανών στη χώρα. Η κυβέρνηση έχει αναγνωρίσει την Εκκλησία, εντούτοις καμία από τις Ανατολικές Ορθόδοξες Εκκλησίες δεν έχει πράξει κάτι ανάλογο και την θεωρεί σχισματική. Αρχηγός της είναι ο αμφιλεγόμενος Μίρας Ντέντιτς, πρώην Σέρβος Ορθόδοξος κληρικός. Ο Ντέντιτς καθαιρέθηκε από τη Σερβική Ορθόδοξη Εκκλησία μετά τη διάπραξη μοιχείας, ενώ το 1997 αφορίστηκε από την Ιερά Σύνοδο του Οικουμενικού Πατριαρχείου Κωνσταντινουπόλεως.

## Παραπομπές

Κατηγορία:Σέρβοι
Κατηγορία:Κοινωνία του Μαυροβουνίου
Νάτζουα Νίμρι

Η **Νάγιουα Νίμρι Ουρουτικοετσέα** (*Najwa Nimri Urrutikoetxea*, 14 Φεβρουαρίου του 1972) είναι Ισπανίδα ηθοποιός και τραγουδίστρια, Ιορδανικής καταγωγής. Είναι γνωστή για τον ρόλο της ως *[[Zulema Zahir]]* στην Ισπανική σειρά "Vis A Vis" (2015-2019) και για το ρόλο της ως *[[Alicia Sierra]]* στη σειρά "La Casa de Papel" (2019-2021). Το 2020 συμμετείχε στο Spin-Off της σειράς Vis A Vis με τίτλο Vis A Vis: El Oasis. Έχει έναν γιο και ζει μόνιμα στη Μαδρίτη.

## Παραπομπές


Κατηγορία:Ισπανοί ηθοποιοί
Κατηγορία:Ισπανοί τραγουδιστές
Ζωρζ Ζιλ ντε λα Τουρέτ

Ο **Ζωρλ ντε λα Τουρέτ** (*Georges Gilles de la Tourette*, 30 Οκτωβρίου 1857 – 22 Μαΐου 1904) ήταν Γάλλος νευρολόγος. Ήταν ο πρώτος νευρολόγος επιστήμονας ο οποίος στο τέλος του 19ου αιώνα περιέγραψε με μεγάλη ακρίβεια τα συμπτώματα του «τικ» και από τότε η επιστημονική κοινότητα  προτίμησε το όνομά του στη νόσο προς τιμή του. Σήμερα, όπως έχει καθιερωθεί στη νευρολογία, λέγεται σύνδρομο Τουρέτ και αφορά βαριές νευρολογικές κλινικές καταστάσεις των «τικ» και συνήθως συνδυάζεται με τη λεγόμενη δυσκινησία.

## Παραπομπές


Κατηγορία:Γάλλοι νευρολόγοι
Κατηγορία:Γάλλοι ψυχίατροι
Άννα του Αλανσόν

H **Άννα**, γαλλ. Anne d'Alençon (30 Οκτωβρίου 1492 - 18 Οκτωβρίου 1562) από τον Οίκο των Βαλουά ήταν κόρη του δούκα του Αλανσόν και με τον γάμο της έγινε μαρκησία του Μομφερράτου.

## Βιογραφία
Ήταν η μόνη (νόμιμη) κόρη του Ρενέ δούκα του Αλανσόν και της ευλογημένης Μαργαρίτας, κόρης του Φρειδερίκου Β΄ κόμη του Βωντεμόν.

## Οικογένεια
Παντρεύτηκε το 1508 τον Γουλιέλμο Θ΄ Παλαιολόγο μαρκήσιο του Μομφερράτου και είχε τέκνα:
* Μαρία Παλαιολογίνα 1509-1530, απεβίωσε 21 ετών.
* Μαργαρίτα Παλαιολογίνα 1510-1566, παντρεύτηκε τον Φρειδερίκο Β΄ Γκοντζάγκα δούκα της Μάντουα.
* Βονιφάτιος Δ΄ Παλαιολόγος 1512-1539 μαρκήσιος του Μομφερράτου.

## Πρόγονοι


## Πηγές
* Piano, Pierluigi, Anne d'Alençon (in Italian), Circolo culturale "I Marchesi del Monferrato", retrieved 2008-07-07

## Παραπομπές


Κατηγορία:Οίκος των Βαλουά
Κατηγορία:Μαρκησίες του Μομφερράτου
Ρισπεριδόνη

thumb|250px|Η χημική δομή της ρισπεριδόνης
Η **ρισπεριδόνη** (risperidone) είναι αντιψυχωσικό φάρμακο . Είναι ένας εκλεκτικός μονοαμινεργικός ανταγωνιστής με μοναδικές ιδιότητες. Αν και η ρισπεριδόνη είναι ισχυρός D2 ανταγωνιστής, ο οποίος θεωρείται ότι βελτιώνει τα θετικά συμπτώματα της σχιζοφρένειας, προκαλεί μικρότερου βαθμού καταστολή της κινητικής δραστηριότητας και επαγωγή της καταληψίας από τα κλασικά αντιψυχωτικά. 

Μοριακή μάζα: 410,485 g/mol
Κωδικός CAS: 106266-06-2
Αριθμός ταυτοποίησης ένωσης PubChem: 5073

## Παραπομπές


Κατηγορία:Αντιψυχωσικά
Κατηγορία:Βασικά Φάρμακα του Παγκόσμιου Οργανισμού Υγείας
Κατηγορία:Πιπεριδίνες
Κατηγορία:Λακτάμες
Κατηγορία:Πυριμιδίνες
Κατηγορία:Αρωματικές ενώσεις
Κατηγορία:Αζόλες
Κατηγορία:Οργανικές ενώσεις φθορίου
Κατηγορία:Αντιισταμινικά
Ελεονώρα της Νάπολης, δούκισσα της Φερράρα

H **Ελεονώρα**, ιταλ. Eleonora d'Aragona (22 Ιουνίου 1450 - 11 Οκτωβρίου 1493) από τον Οίκο της Τραστάμαρα ήταν πριγκίπισσα της Νάπολης και με τον γάμο της έγινε δούκισσα της Φερράρας.

## Βιογραφία
Ήταν η πρώτη κόρη του Φερδινάνδου Α΄ της Νάπολης και της Ισαβέλλας του Κλερμόν, κόρης του Τριστάν κόμη του Κοπερτίνο.

## Οικογένεια
Παντρεύτηκε τον Σφόρτσα-Μαρία Σφόρτσα δούκα του Μπάρι.

Το 1473 η Ελεονώρα έκανε δεύτερο γάμο, με τον Έρκολε Α΄ των Έστε δούκα της Φερράρας και είχε τέκνα:
* Ισαβέλλα 1474-1539, παντρεύτηκε τον Φραγκίσκο Β΄ Γκοντζάγκα δούκα της Μάντουα.
* Βεατρίκη 1475-1497, παντρεύτηκε τον Λουδοβίκο Σφόρτσα δούκα του Μιλάνου.
* Αλφόνσος Α΄ 1476-1534, δούκας της Φερράρα και της Μάντουα.
* Φερδινάνδος, απεβ. 1540 στη φυλακή, όπου τον έβαλε ο αδελφός του Αλφόνσος Α΄.
* Ιππόλυτος Α΄ 1479-150, καρδινάλιος.
* Σιγισμούνδος 1480-1524.

## Πρόγονοι


## Πηγές
* Franklin, Margaret Ann. Boccaccio's Heroines: Power and Virtue in Renaissance Society. Burlington: Ashgate, 2006.
* Bizzarri, Claudia. "Il principe umanista". Medioevo
* Commire, Anne, and Deborah Klezmer. Women in World History: A Biographical Encyclopedia. Waterford, Conn.: Yorkin Publ., 1999.

## Αναφορές


Κατηγορία:Οίκος της Τραστάμαρα
Κατηγορία:Δούκισσες της Φερράρα
Κατηγορία:Δούκισσες της Μόντενα
Κατηγορία:Δούκισσες του Ρέτζο